CELEX: 52018PC0371
Language: et
Date: 2018-05-31
Title: Ettepanek: NÕUKOGU MÄÄRUS, millega laiendatakse määruse (EL) nr .../2018 (millega luuakse vahetus-, abi- ja koolitusprogramm euro kaitsmiseks võltsimise eest perioodil 2021–2027 (programm „Perikles IV“)) kohaldamisala euroalasse mittekuuluvatele liikmesriikidele

EUROOPA KOMISJON
            Brüssel,31.5.2018
            COM(2018) 371 final
            2018/0219(APP)
            Ettepanek:
            NÕUKOGU MÄÄRUS,
            millega laiendatakse määruse (EL) nr .../2018 (millega luuakse vahetus-, abi- ja koolitusprogramm euro kaitsmiseks võltsimise eest perioodil 2021–2027 (programm „Perikles IV“)) kohaldamisala euroalasse mittekuuluvatele liikmesriikidele
            
               
         
         
            
               SELETUSKIRI
            
            
               1.ETTEPANEKU TAUST
            
            
               Käesolevas ettepanekus on aktide kohaldamise alguskuupäevana ette nähtud 1. jaanuar 2021 ja need on koostatud 27 liikmesriigist koosneva liidu jaoks, mis on kooskõlas Ühendkuningriigi teatega tema kavatsuse kohta astuda välja Euroopa Liidust ja Euratomist, tuginedes Euroopa Liidu lepingu artiklile 50, mille Ülemkogu sai 29. märtsil 2017.
            
            
               Programm Perikles on vahetus-, abi- ja koolitusprogramm euro kaitsmiseks võltsimise eest. Programm loodi nõukogu 17. detsembri 2001. aasta otsusega 2001/923/EÜ ja seda laiendati ELi liikmesriikidele, kes ei olnud veel eurot ühisrahana kasutusele võtnud, nõukogu 17. detsembri 2001. aasta otsusega 2001/924/EÜ. Hilisemate muudatustega, mis tehti kõnealustesse alusaktidesse nõukogu otsustega 2006/75/EÜ, 2006/76/EÜ, 2006/849/EÜ, 2006/850/EÜ, määrusega (EL) nr 331/2014 ja nõukogu määrusega (EL) nr 2015/768,
                  1
                on programmi kestust pikendatud kuni 31. detsembrini 2020.
            
            
               ELi toimimise lepingu artiklil 133 põhinevas ettepanekus (COM(2018)369), paneb komisjon ette jätkata programmi Perikles 2020. aastale järgneva mitmeaastase finantsraamistiku alusel.
            
            
               Euroopa Liidu toimimise lepingu artiklis 139 on sätestatud, et artiklis 133 osutatud euro kasutamisega seotud meetmed ei ole kohaldatavad liikmesriikide suhtes, mille suhtes on kehtestatud erand.
            
            
               Teabe ja töötajate vahetus ning abi- ja koolitusmeetmed, mida Periklese programmi alusel rakendatakse, peaksid siiski olema ühtsed kogu liidus ning seepärast tuleks võtta meetmeid, et tagada samaväärne euro kaitse tase ka neis liikmesriikides, kus euro ei ole ametlikult kehtiv vääring. Mitteosalevate liikmesriikide aktiivne roll programmi Perikles 2020 praegusel laiendamisel on asjakohane ja oluline. Näiteks Horvaatia keskpank korraldas mitu konverentsi teemal „Balkani võrgustik euro kaitsmiseks“, milles osalesid eksperdid Kagu-Euroopast, et tugevdada euro kaitset võltsimise eest selles piirkonnas, mis on tuntud võltsid eurode levitamise ja tootmise poolest.
            
            
               Käesoleva ettepanekuga tuleks laiendada programmi Perikles neile Euroopa Liidu liikmesriikidele, kes ei ole veel eurot ühisrahana kasutusele võtnud.
            
            
               2.ÕIGUSLIK ALUS, SUBSIDIAARSUS JA PROPORTSIONAALSUS 
            
            
               ·Õiguslik alus
            
            
               Liidu õigusaktid, mis käsitlevad euro kaitsmist võltsimise eest, kuuluvad Euroopa Liidu toimimise lepingu artikli 133 kohaldamisalasse. Kõnealuse sättega on ette nähtud, et Euroopa Parlament ja nõukogu, toimides seadusandliku tavamenetluse kohaselt ning pärast konsulteerimist Euroopa Keskpangaga, kehtestavad vajalikud meetmed euro kasutamiseks ühisrahana. Seda sätet kohaldatakse üksnes nende liikmesriikide suhtes, kes on euro ühisrahana kasutusele võtnud.
            
            
               Käesolev ettepanek põhineb Euroopa Liidu toimimise lepingu artiklil 352, mis on õiguslik alus programmi Perikles kohaldamise laiendamiseks liikmesriikidele, kes ei ole eurot ühisrahana kasutusele võtnud.
            
            
               ·Subsidiaarsus (ainupädevusse mittekuuluva valdkonna puhul)
            
            
               Käesolev ettepanek on kooskõlas subsidiaarsuse põhimõttega. Euroopa ühisraha kaitse on avaliku hüvena selge riikidevahelise mõõtmega ning ulatub seega kaugemale üksikute ELi liikmesriikide huvidest ja vastustusalast. Võttes arvesse euro piiriülest ringlust ja rahvusvahelise organiseeritud kuritegevuse aktiivset rolli euro võltsimisel (tootmise ja levitamise), tuleb riiklike raamistikke täiendada ELi algatusega, et tagada ühtne riigisisene ja rahvusvaheline koostöö ning tegeleda võimalike tekkivate piiriüleste riskidega.
            
            
               ·Proportsionaalsus
            
            
               ·Kavandatud määrus on soovitava eesmärgi saavutamiseks vajalik, sobiv ja asjakohane. Sellega tõhustatakse koostööd liikmesriikide vahel ning komisjoni ja liikmesriikide vahel, ilma et see piiraks liikmesriikide suutlikkust kaitsta eurot võltsimise eest. Liidu tasandi meetmed on põhjendatud, sest on ilmne, et nendega aidatakse liikmesriikidel ühiselt eurot kaitsta ja ergutatakse ühiste liidu struktuuride kasutamist, et suurendada koostööd ja teabevahetust pädevate asutuste vahel
                  2
               .Vahendi valik
            
            
               Määrus on asjakohane õiguslik vahend, et määrata kindlaks raamistik euro kaitsmiseks võltsimise eest. See on kooskõlas nõukogu 11. mai 2015. aasta määrusega (EL) 2015/768, millega laiendatakse Euroopa Parlamendi ja nõukogu määruse (EL) nr 331/2014 (millega luuakse vahetus-, abi- ja koolitusprogramm euro kaitsmiseks võltsimise eest (programm „Perikles 2020“)) kohaldamisala euroalasse mittekuuluvatele liikmesriikidele.
            
            
               3.JÄRELHINDAMISE, SIDUSRÜHMADEGA KONSULTEERIMISE JA MÕJU HINDAMISE TULEMUSED
            
            
               Komisjon viis määruse (EL) nr .../2018 (millega luuakse vahetus-, abi- ja koolitusprogramm euro kaitsmiseks võltsimise eest 2020. aastale järgneval perioodil (programm „Perikles IV“) ettevalmistamise raames läbi eelhindamise (SWD(2018)281). Selle eelhindamise raames kogutud ja esitatud tõendid on otseselt ülekantavad käesolevale ettepanekule. 
            
         
         
            
               Sidusrühmadega konsulteeriti euro võltsimise eest kaitsmise teemal osana avalikust konsultatsioonist, mis käsitles ELi vahendeid julgeoleku valdkonnas.
            
            
               4.MÕJU EELARVELE
            
            
               Finantsselgituses, mis on lisatud käesolevale nõukogu määruse ettepanekule, on kirjeldatud mõju eelarvele ning määratud kindlaks personali- ja haldusressursside vajadus. See finantsselgitus, milles käsitletakse mõju eelarvele, on identne (välja arvatud õiguslik alus) finantsselgitusega, mis on lisatud ettepanekule, mis käsitleb Euroopa Parlamendi ja nõukogu määrust (EL) nr…/2018, millega luuakse vahetus-, abi- ja koolitusprogramm euro kaitsmiseks võltsimise eest 2020. aastale järgneval perioodil (programm „Perikles IV“).
            
            
               5.MUU TEAVE
            
            
               ·Rakenduskavad ning järelevalve, hindamise ja aruandluse kord
            
            
               Ei kohaldata
            
            
               ·Selgitavad dokumendid (direktiivide puhul)
            
            
               Ei kohaldata
            
            
               2018/0219 (APP)
            
            
               Ettepanek:
            
            
               NÕUKOGU MÄÄRUS,
            
            
               millega laiendatakse määruse (EL) nr .../2018 
                  (millega luuakse vahetus-, abi- ja koolitusprogramm euro kaitsmiseks võltsimise eest perioodil 2021–2027 (programm „Perikles IV“)) kohaldamisala euroalasse mittekuuluvatele liikmesriikidele
               
            
               EUROOPA LIIDU NÕUKOGU,
            
            
               võttes arvesse Euroopa Liidu toimimise lepingut, eriti selle artiklit 352,
            
            
               võttes arvesse Euroopa Komisjoni ettepanekut,
            
            
               olles edastanud seadusandliku akti eelnõu liikmesriikide parlamentidele,
            
            
               võttes arvesse Euroopa Parlamendi arvamust
                  3
               ,
            
            
               toimides seadusandliku erimenetluse kohaselt
            
            
               ning arvestades järgmist:
            
            
               (1)Määrusega (EL) nr.../2018, millega luuakse programm Perikles IV,
                  4
                on ette nähtud, et seda kohaldatakse liikmesriikides kooskõlas aluslepingutega. Euroopa Liidu toimimise lepingu artiklis 139 on sätestatud, et artikli 133 kohaseid euro kasutamisega seotud meetmeid ei kohaldata liikmesriikide suhtes, kelle suhtes on kehtestatud erand.
            
         
         
            
               (2)Teabe ja töötajate vahetus ning abi- ja koolitusmeetmed, mida programmi Perikles IV alusel rakendatakse, peaksid siiski olema ühtsed kogu liidus. Seepärast tuleks võtta meetmeid, et tagada samaväärne euro kaitse tase ka neis liikmesriikides, kus euro ei ole ametlikult kehtiv vääring,
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
            
            
               Määruse (EL) nr.../2018 kohaldamisala laiendatakse muudele liikmesriikidele kui osalevad liikmesriigid, kes on määratletud nõukogu määruse (EÜ) nr 974/1998
                  5
                artikli 1 punktis a.
            
            
               Kõnealuste liikmesriikide üksuseid käsitatakse rahastamiskõlblikena, kui need on pädevad asutused määruse (EL) nr.../2018 (millega luuakse programm Perikles IV) artikli 9 tähenduses. 
            
            
               Artikkel 2
            
            
               Käesolev määrus jõustub järgmisel päeval pärast selle avaldamist Euroopa Liidu Teatajas.
            
            
               Seda kohaldatakse alates 1. jaanuarist 2021.
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
               Brüssel,
            
            
               
                     Nõukogu nimel
               
               
                     eesistuja
               
            
         
         
            
                  
                     (1)
                  
                        Nõukogu 11. mai 2015. aasta määrus (EL) 2015/768, millega laiendatakse Euroopa Parlamendi ja nõukogu määruse (EL) nr 331/2014 kohaldamisala euroalasse mittekuuluvatele liikmesriikidele 
                  ELT L121, 14.5.2015, lk 1.
               
               
                  
                     (2)
                  
                        Euroopa Parlamendi ja nõukogu määrus (EL) nr 331/2014, millega luuakse vahetus-, abi- ja koolitusprogramm euro kaitsmiseks võltsimise eest (programm „Perikles 2020“) (
                  ELT L 103, 5.4.2014, lk 1
                  ). 
               
               
                  
                     (3)
                  
                        ELT C…, lk. 
               
               
                  
                     (4)
                  
                        Vt käesoleva Euroopa Liidu Teataja lehekülge …
               
               
                  
                     (5)
                  
                        
                  ELT L 139, 11.5.1998, lk 1
                  .